Krajské múzeum (Prešov)

Krajské múzeum v Prešove sídli v priestoroch Rákocziho paláca od roku 1956, postupne bola menená jeho náplň a názov. Pôvodne vzniklo ako mestské múzeum pri príležitosti 700. výročia písomnej zmienky v roku 1947 v budove „Kumštu“. V súčasnom období sú v jeho budovách umiestnené historické expozície, ktoré podávajú návštevníkom ucelený pohľad na historický vývoj mesta a regiónu spolu s tradičnou ľudovou kultúrou. Budova Rákocziho paláca a jeho technické vybavenie je národná kultúrna pamiatka v registri ÚZPF pod č. 3256/1. Budova múzea – Rákocziho palác Vznikol prebudovaním dvoch meštianskych domov, pričom jeden z nich patril kníhkupcovi Gašparovi Güttlerovi. Kúpiť a prebudovať ich na reprezentatívny palác sa rozhodol Žigmund Rákoci (1622) koncom 16. storočia. Prebudovanie prebehlo začiatkom 17. storočia. Došlo pri ňom k dotvoreniu charakteristickej fasády s oknami v arkieroch. Fasáda bola zakončená atikou, ktorá bola zložená z kombinácií štítkov, oblúčikov a slepých arkád. Prebudovaním vznikol palác, ktorý bol v tej dobe považovaný za najkrajšiu stavbu na Hornom Uhorsku. 1633 – v tomto roku prebehli v paláci rokovania medzi zástupcami sedmohradského kniežaťa Juraja I. Rákocziho a cisára Ferdinanda II., ktorých výsledkom bolo podpísanie tzv. prešovského mieru. 1701 – v apríli toho roku bol v paláci väznený habsburskými úradmi František II. Rákoci, čo bolo dôsledkom vyzradenia plánov na nové protihabsburgovské povstanie. Neskôr počas stavovského povstanie je palác rezidenciou vodcu povstania 1711 – po potlačení povstania je palác skonfiškovaný a strieda majiteľov 18. storočie – prestavba dvorového krídla v barokovom slohu. 19. storočie – mala budova viacero vlastníkov, ktorý si priestory prispôsobovali na obchodné a dielenské účely. 20. storočie – v rokoch 1950 – 1956 prebehla rekonštrukcia paláca, ktorá vrátila palácu pôvodnú renesančnú podobu. Podarilo sa pri nej obnoviť pôvodné grafitové ornamenty s rastlinnými motívmi 1956 – po ukončení rekonštrukcií v ňom sídli nepretržite múzeum, ktoré menilo náplň, expozície a názov. História múzea už v medzivojnovom období boli snahy zriadiť múzeum 1945 – vznik múzea, ktoré malo štatút mestského múzea 1947 – pri príležitosti 700. výročia prvej písomnej zmienky o Prešove (1247) bola v budove Kumštu, v jednej z bášt mestského opevnenia, inštalovaná prvá výstava o histórii mesta 1950 – získava štatút krajského múzea, avšak v chode rokov mení ako expozície tak i názvy 1999 – múzeum je opäť nazvané ako Krajské múzeum 2009 – k 30. decembru múzeum evidovalo 115 312 ks zbierkových predmetov, 28 241 ks z nich bolo prírodovedných, 76 565 ks spoločenskovedných a 11 089 technických Múzeum je členom Zväzu múzeí na Slovensku Expozície múzea Neživá príroda (od roku 2014) Dejiny Prešova od 9. storočia do 19. storočia Historický nábytok a interiérové doplnky Historické zbrane Historické hodiny Mikuláš Moyzes Sto rokov korunovej meny Soľnobanská čipka Z pokolenia na pokolenie Salašníctvo v Šariši Z dejín hasičstva na Slovensku Pobočky múzea Literárne tradície východného Slovenska v Župčanoch Kaštieľ v Župčanoch Vzniklo vďaka akvizičnej činnosti Imricha Sedláka a venované je najmä Jonášovi Záborskému a ďalším literárnym osobnostiam regiónu Zbierka obsahuje 6 717 ks zbierkových predmetov Galéria ľudovej plastiky v Sabinove ako vysunutá expozícia venovaná tvorbe Pavla Šarišského a jeho následníkov Pozri aj Kumšt Ortodoxná synagóga v Prešove Krajská galéria v Prešove Referencie Externé odkazy Krajské múzeum oficiálna stránka Múzeum na oficiálnej stránke Prešova Krajské múzeum na Muzeum.sk Rákociho palác na webslovensko.sk[nefunkčný odkaz]